section_heading: Osnivanje i prvi demouradci (1989. – 1992.)
paragraph_text: U siječnju 1991. godine Dissectionu se priključio drugi gitarist John Zwetsloot; tim je činom grupa upotpunila svoju postavu “i mogla je nastaviti s razvijanjem svojeg karakterističnog dvojno-harmonijskog gitarističkog zvuka koji će kasnije postati bitan dio zvuka sastava”. Prvi koncert sa Zwetslootom održao se u veljači 1991. godine na lokalnom death metal okupljanju u Strömstadu, rodnom gradu skupine. Nakon što se demouradak proširio podzemnom metal scenom, francuska je diskografska kuća Corpsegrinder Records Dissectionu ponudila ugovor za snimanje EP-a.